In-House Training Courses
Business Acumen
Built Mindset of Responsibility & Organization Ownership
โดย ดร.ภูดิท มิตรภักดี
วิทยากรประจำ KCT Academy
ผู้บริหารระดับสูงองค์กรมหาชน, อาจารย์พิเศษประจำมหาวิทยาลัย
หลักการ ความสำคัญ
การสร้างจิตสำนึกความเป็นเจ้าของและความผูกพันกับองค์กร เป็นโจทย์สำคัญที่ผู้บริหารองค์กรต้องทำให้เกิดขึ้น ยิ่งพนักงานแต่ละระดับมีความผูกพันกับองค์กรที่แน่นแฟ้นมากขึ้นเท่าไร การทำงานก็จะมีประสิทธิภาพและประสิทธิผลมากยิ่งขึ้นเท่านั้น เพราะเมื่อบุคลากรในองค์กรเกิดความเข้าใจในเป้าหมาย ตระหนักถึงบทบาทและความสำคัญของตนเอง ในฐานะที่เป็นสมาชิกคนหนึ่งขององค์กร รวมทั้งความเกี่ยวเนื่องระหว่างความอยู่รอดขององค์กรกับชีวิตการทำ งานของตนเองแล้ว พนักงานจะให้ความร่วมมือร่วมใจทำงาน ยินดีปรับตัวร่วมมือกันเกิดพลังแห่งการเรียนรู้ ผนึกกำลังในการก้าวข้ามผ่านความท้าทายและปรับปรุงการทำงานให้มีประสิทธิภาพและประสบผลสำเร็จอย่างยั่งยืนได้
หลักสูตรนี้ออกแบบขึ้นเพื่อให้ผู้บริหารสามารถพัฒนาบุคลากรในองค์กรให้เกิดความเชื่อมั่น ศรัทธา เล็งเห็นคุณค่าในตนเองและผู้อื่น มีจิตสำนึกรักการทำงาน จิตสำนึกรักในองค์กร มีจิตสำนึกในความเป็นเจ้าขององค์กรมีความกระตือรือร้นในการทำงานเพื่อให้บรรลุเป้าหมาย เพื่อเป็นพลังองค์กรสู่ ความสำเร็จอย่างยั่งยืน
วัตถุประสงค์
- เพื่อให้ผู้เรียนเข้าใจถึงความสำคัญของการมีเป้าหมายในงานที่ชัดเจน องค์ประกอบ และผลกระทบจากการทำงานด้วยจิตสำนึกแห่งความรับผิดชอบ
- เพื่อให้ผู้เรียนเข้าใจหลักการของเครื่องมือหรือเทคนิคในการสร้างจิตสำนึกในความรับผิดชอบ และนำไปประยุกต์ใช้ได้ทันที
- เพื่อให้ผู้เรียนมีกรอบความคิดแบบเจ้าของงาน (Ownership Mindset) และเกิดความมุ่งมั่นที่จะพัฒนาอย่างต่อเนื่อง (Continuous Improvement Process)
- เพื่อเป็นการเสริมสร้าง ความรู้ ความเข้าใจ เกี่ยวกับหลักการและแนวคิดในการสร้างความสำเร็จในการทำงาน ด้วยจิตสำนึกรักองค์กร (Organization Awareness) จิตสำนึกการมีส่วนร่วมเป็นเจ้าขององค์กร (Sense of Business Ownership) และความรู้สึกของความเป็นเจ้าของงานJob (Ownership)
- เพื่อเป็นการจุดประกายความคิดในการพัฒนาตนเองให้เกิดความรู้สึกรักองค์กร และมีส่วนร่วม เป็นเจ้าขององค์กร รวมทั้งเป็นเจ้าของงานของตนเอง และส่งผลให้เกิดความตั้งใจในการทำงานของตนเอง อย่างเต็มใจและเต็มความสามารถ เพื่อให้เกิดผลกำไรสูงสุดต่อองค์กร
- เพื่อเสริมสร้างความตระหนักถึงความสำคัญของการเติบโตและอยู่รอดขององค์กร โดยคำนึงถึงการบริหารหรือปฏิบัติงานที่ส่งต่อผลกำไร ต้นทุนหรือค่าใช้จ่ายในงานที่ตนเองดำเนินงานและรับผิดชอบ
หลักสูตรนี้เหมาะสาหรับ
- ผู้บริหาร ผู้จัดการ
- บุคลากรที่มีเกี่ยวข้องกับการบริหารความเปลี่ยนแปลงขององค์กร
- ฝ่ายบริหารทรัพยากรมนุษย์ขององค์กร
- หัวหน้างาน
- พนักงานทั่วไปที่มีความสนใจ
เนื้อหาหลักสูตร (Course Outline)
- แนวความคิดเกี่ยวกับความรับผิดชอบในงาน
- สร้างจิตสำนึกแห่งความรับผิดชอบในเป้าหมายที่ได้รับ
- เทคนิคการทำงานให้สำเร็จและเกิดความสุขในการทำงาน
- สร้างจิตสำนึกในการเป็นเจ้าขององค์กร
- ความสำคัญของพนักงานและองค์กรที่มีต่อกันและกัน
- บุคลากรแบบไหนที่องค์กรต้องการ?
- พัฒนาตนเอง เพื่อความสุขและความก้าวหน้าในการทำงาน
- สร้างจิตสำนึกรักองค์กรอย่างไรให้ได้ผล (Organization Awareness)
- จิตสำนึกของบุคลากรมืออาชีพยุคใหม่
- ลักษณะของพนักงานที่มีจิตสำนึกรักองค์กร
- 3S จิตสำนึกรักองค์กร (Stay-Stop-Start)
- เครื่องมือในการสร้างจิตสำนึกให้พนักงานรักองค์กร และทุ่มเทในการทำงาน
- พัฒนาจิตสำนึกให้มีส่วนร่วมในการเป็นเจ้าขององค์กร (Sense of Business Ownership)
- กำแพงของความคิดที่ปิดกั้นการมีส่วนร่วมเป็นเจ้าขององค์กร
- พนักงานที่มี "จิตสำนึกมีส่วนร่วมเป็นเจ้าขององค์กร" จะเป็นแบบไหน?
รูปแบบการอบรม
- การบรรยาย 40%
- กิจกรรม/ ระดมสมอง / การแบ่งปันการเรียนรู้ร่วมกัน/ นำเสนอความเห็น 30 %
- กรณีศึกษา และดูภาพยนตร์ 30%
ใช้การอบรมในลักษณะรูปแบบการเรียนรู้แบบผู้ใหญ่(Adult Learning) โดยเปิดโอกาสให้ผู้เข้าอบรมได้คิด แสดงออก เสนอความเห็น แลกเปลี่ยนประสบการณ์ เพื่อเป็นการกระตุ้นให้เห็นภาพที่แท้จริง อันจะนำไปสู่การประยุกต์ และปรับใช้ในในการปฏิบัติงานได้อย่างทันที
สื่อการอบรม
- Power Point
- Worksheet
- Case study
- Clip VDO
ระยะเวลาการฝึกอบรม
การอบรมใช้ระยะเวลา 1วัน (09.00 น. – 16.00 น.) โดยการอบรมจะประกอบด้วย การบรรยายทฤษฎีและหลักการ กิจกรรมปฏิบัติการกลุ่มและการฝึกประยุกต์ความรู้จากการฝึกอบรม ความท้าทายหรือวาระที่เกี่ยวข้องกับการวัดและประเมินผลการดำเนินงาน (ตามความเหมาะสม)
สิ่งที่ผู้เข้าอบรมจะได้รับ
- เกิดทัศนคติเชิงบวกและสร้างสรรค์ต่อตัวเองและองค์กร เล็งเห็นคุณค่าในตนเองและเพื่อนร่วมงานผู้อื่น
- เห็นหลุมพรางทางความคิดที่ทำให้เกิดความรู้ลบต่อตัวเอง เพื่อนร่วมงานและสามารถและองค์กร ปรับเปลี่ยนให้เป็นทัศนคติเชิงบวกเพื่อให้เกิดผลดีต่อการทำงานของตนเองและองค์กร
- เกิดความภาคภูมิใจในงานที่รับผิดชอบ และในองค์กรที่ทำงานร่วมด้วย มีการสื่อสารเกี่ยวกับองค์กรในทางสร้างสรรค์ เป็นตัวแทนในการสื่อสารภาพลักษณ์ที่ดีให้แก่องค์กรทั้งภายในองค์กร และภายนอกองค์กร
- เกิดแรงบันดาลใจและความมุ่งมั่นในการทำงานให้บรรลุเป้าหมายร่วมกับองค์กร
- เกิดจิตสำนึกความเป็นเจ้าขององค์กร มีความรัก ความผูกพัน และมีความตั้งใจที่จะสนับนุนองค์กรให้เดินไปสู่การบรรลุเป้าหมายร่วมกัน
Ready to join our knowledge castle?
Find the right program for your organization and achieve your goals today